# 2.2. Temporalización

# Temporalización do REA

Este recurso está pensado para desenvolverse ao longo de 13 sesións e, segundo a proposta cREAgal para a materia de Educación Física de 2º de ESO, englóbase no segundo trimestre.

A continuación, inclúese unha estimación da temporalización recomendada para cada fase deste recurso:

Fase | Seccións | Descrición do traballo a desenvolver | Temporalización
--- | --- | --- | ---
1. A escaleta | 1.1. Abrindo camiño. 1.2. Obxectivos. 1.3. O guión. | Sesión de motivación e presentación do reto que se vai desenvolver, onde se pon en valor o papel da danza e do xogo como elementos transmisores da cultura dun pobo. | 1 sesión
2. Reunión de guión | 2.1. Sintonizando coñecementos. 2.2. Calidade do sinal. | Sesións de revisión e activación de coñecementos previos en relación co traballo en equipo, a expresión corporal, a coordinación motriz, a danza e o xogo. | 2 sesións
3. Preprodución | 3.1. A equipaxe. 3.2. A procura. 3.3. O novo fogar. | Sesións con actividades grupais para practicar diferentes danzas e xogos, tanto galegos como do mundo. Esta práctica grupal se complementa con actividades de consolidación individuais de diferente nivel. | 5 sesións
4. Saída en antena | 4.1. Organizando a emisión. 4.2. Ensaio xeral. 4.3. Dentro directo. | Sesións dirixidas ao desenvolvemento e execución do reto proposto. O alumnado organiza a emisión de Galegas polo mundo!, fai un ensaio xeral explorando novos espazos para a práctica deportiva e, por último, fai a representación final. | 5 sesións
5. Análise de audiencia | 5.1. Que di o "audímetro"? 5.2. A escena final. | Sesión vinculada á auto e coavaliación do traballo desenvolvido ao longo da situación de aprendizaxe, á síntese visual dos contidos incluídos no REA e á reflexión, individual e en grupo, sobre a utilidade das aprendizaxes adquiridas e a súa transferencia á vida real. | 1 sesión

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)